
3.Roheline 9 maa-ala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud OÜ Olga Tšupova 10.02.2005.a. taotlus nr 153/1-11. Detailplaneeringu koostamise eesmärgiks on ehitusõiguse määramine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning nendega varustamise lahendamine. 

Planeeritava ala pindala on ca 0,09 ha. Maa- ala asub aadressil 3.Roheline 9, Narva linnas, planeeritava maa-ala piir on määratud vastavalt asendiskeemile (Lisa 1).
Detailplaneering algatati 17.03.2005.a. Narva Linnavolikogu otsusega nr 32/52.  
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vatstavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Narva Linnavolikogu otsus
3.1
 Vastu võtta ja suunata avalikule väljapanekule 3.Roheline 9 maa-ala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

